Sistemi shtetëror në Maqedoninë e Veriut

Sistemi politik dhe gjyqësor

Republika e shpalli pavarësinë pas referendumit të mbajtur më 8 shtator 1991.

Republika e Maqedonisë së Veriut është shtet sovran, i pavarur, demokratik dhe social.

Pushteti shtetëror ndahet në pushtet ligjvënës, ekzekutiv dhe gjyqësor.

Presidenti i Republikës së Maqedonisë së Veriut e përfaqëson Republikën dhe është Komandanti suprem i forcave të armatosura të Maqedonisë së Veriut.

Kuvendi i Republikës së Maqedonisë së Veriut është organ përfaqësues i qytetarëve dhe mbartës i pushtetit ligjvënës në Republikë.

Kuvendin e përbëjnë nga 120 deri në 140 deputetë, të cilët zgjidhen në zgjedhje të përgjithshme, të drejtpërdrejta dhe të lira me votim të fshehtë.

Qeveria e Republikës së Maqedonisë së Veriut është mbartëse e pushtetit ekzekutiv. Qeveria dhe çdo anëtar i saj zgjidhen në Kuvend dhe për punën e vet mban përgjegjësi para Kuvendit. Qeverinë e përbëjnë kryeministri dhe ministrat.

Pushtetin gjyqësor e zbatojnë gjykatat. Gjykata Supreme e Republikës së Maqedonisë së Veriut është edhe gjykata më e lartë në Republikë edhe e siguron unitetin në zbatimin e ligjeve nga gjykatat.

Këshilli Gjyqësor i Republikës së Maqedonisë së Veriut është organ i pavarur dhe sovran gjyqësor, që siguron dhe garanton pavarësinë dhe sovranitetin e pushtetit gjyqësor.

Prokuroria Publike është organi i vetëm dhe i pavarur shtetëror i cili i ndjek kryerësit e veprave penale dhe veprave të tjera të dënueshme të përcaktuara me ligj dhe kryen edhe punë të tjera të përcaktuara me ligj.

Gjykata Kushtetuese e Republikës së Maqedonisë së Veriut është organi i Republikës i cili e mbron kushtetutshmërinë dhe ligjshmërinë.

Qytetarëve ua garanton të drejtën e vetëqeverisjes lokale.

Njësitë e vetëqeverisjes lokale janë komunat.